khistorydata/jeongjo-sjw-relations huggingface dataset:
정조 8년
甲辰八月初二日辰時。上御仁政殿。遣使發冊入侍時。行都承旨宋載經。行左承旨徐有防。行右承旨李在學。左副承旨李致中。右副承旨李時秀。同副承旨趙興鎭。假注書李敬五金孝建。記注官金健修。記事官金鳳顯。一提學金鍾秀。二提學吳載純。原任提學徐浩修。一直提學鄭志儉。二直提學朴祐源。原任直閣金宇鎭金載瓚。檢校直閣鄭東俊徐龍輔。原任待敎李崑秀尹行任等。以次詣仁和門外。左通禮跪啓。請中嚴。上具冕服。乘輿從仁和門出御殿上。承史。以次分東西入就殿內俯伏。上曰。宣傳官。持標信出門。使之出入百官。宣傳官李信敬。承命出。引儀引使者及都監都提調以下諸執事。入就位。贊儀唱臚。典樂奏樂。使者以下行禮如儀。引儀引諸執事。就簷階上。使者及都監提調以下。各就位俯伏。傳敎官宣敎曰。冊立元子爲王世子。命卿等展禮。宣訖。傳敎官。取敎命函授使者。正使北向跪授。諸執事。以次奉冊函印綬。置于彩輿。細仗鼓吹前導。擧案袱者隨之。使者以下陪進隨行。宗親文武百官。以次隨行。左通禮跪啓請禮畢。上曰。東宮受冊時。當親臨。承史閣臣。俱以黑團領入侍。致中曰。臣陪敎命先詣之意。敢稟矣。上曰。先往貳極門內。待親臨行禮。可也。上曰。堂上侍衛。先詣萬安門外。百官改服。待令於貳極門外。可也。因詣璿源殿。展拜後。乘輿從仁政門出。由肅章門建陽門至貳極門外。命時秀曰。右副先往。諸執事整齊與否知來。時秀承命出。上曰。挾輦將槍劍將。解嚴。因入貳極門內。降輿入幕次。上曰。時原任大臣入侍。孝建承命出。與領府事金尙喆。領議政鄭存謙。判府事徐命善李徽之洪樂性。左議政李福源偕入。上曰。都監堂上都廳一人入侍。孝建承命出。與都監堂上徐有寧李在協鄭一祥金魯鎭。郞廳沈基泰偕入。上曰。時刻尙遠倚仗輦輿。皆整齊於儀宸門外。趁時入就。可也。尙喆等進前曰。霽後日氣。淸涼昭朗。殆若天相者然。誠爲萬幸矣。上曰。樂工等。自樂院饋飯。侍衛軍兵挾輦將士。竝令兵曹饋食。上曰。有司堂上。與諸將臣。同爲入侍。敬五承命出。與有司堂上金華鎭徐有隣李在簡。將臣訓鍊大將具善復。守禦使鄭尙淳。御營大將李柱國。禁衛大將徐有大偕入進伏。上曰。今當無前邦慶。宜有與民同慶之擧。而爲民實惠。莫如身布之蠲給。槪納布。皆是至殘之民。且今年綿農失稔。軍布半減極好。田租之半。舊還之退。於民非不爲惠。不若軍布之爲實惠。卿等之意。何如。華鎭等曰。聖敎至當矣。上曰。卿等退。與時原任大臣。問議以入。華鎭等。承命出。上曰。有司堂上。如已問議。入侍。時原任大臣將臣。同爲入侍。存謙等。以次進前。上曰。俄者問議之事。卿等所見果何如。存謙曰。當此吉慶之時。豈靳施惠之道。諸議皆以爲好云矣。上曰。先朝有田租半停減之惠。而只爲富民之利。貧民則未蒙實惠。故欲減軍布。將臣。詳量軍門事力以奏。可也。善復曰。訓局似有苟艱之歎。而若有別般區處。亦可支放。以此蠲減。實爲好矣。柱國曰。雖有苟艱之患。如此大慶。爲民蠲惠。實爲好事矣。尙喆曰。當此吉慶。施民惠澤。實是不可已之事。但經用苟艱。儲積空虛。關西小米。幾盡貸用。軍門給代。亦難充數。是誠可悶矣。上曰。先朝均廳之設置。本爲民也。今以均廳錢十萬。給貸。何如。尙喆等曰。比於他處貸用。似爲便宜矣。上曰。未有料量而經先蕩減。終無彌縫之道。亦是難强之事。故欲與卿等議之耳。存謙等曰。多般變通。自可區處。以此蠲減。似好矣。上曰。時刻已屆云。都提調以下諸執事。先爲整齊。一時行禮。可也。命退。諸臣以次退出。
정조 8년
行都承旨李敬養坐。行左承旨吳大益坐直。行右承旨具明謙坐直。左副承旨李時秀監印廳進。右副承旨未差。同副承旨未差。注書二員未差。假注書李敬五仕金孝建仕直。事變假注書任希鐸仕。
정조 8년
藥房都提調臣徐命善。提調臣徐有隣。副提調臣李致中啓曰。日吉辰良。親御法殿。冊禮順成。賀儀誕擧。此實宗社億萬年無疆之慶。八域含生。莫不蹈舞頌祝。伏未審夜間。聖體。若何。連日勞動之餘。不瑕有損節。王大妃殿氣候。何如。惠慶宮氣候。何如。臣等懽忭之中。不任區區之忱。敢來問安。答曰。知道。
정조 8년
承旨前望單子入之。李敬養吳大益李時秀落點。
정조 8년
傳于吳大益曰。左承旨許遞。前望單子入之。具明謙落點。
정조 8년
吳大益啓曰。新除授承旨具明謙。卽爲牌招察任。何如。傳曰。允。
정조 8년
傳于李敬養曰。承旨前望單子入之。金樂洙落點。
정조 8년
李敬養啓曰。新除授承旨金樂洙。卽爲牌招察任。何如。傳曰。允。
정조 8년
吳大益啓曰。左邊捕盜大將具明謙。移拜承旨矣。在前如此之時。有他邊大將兼察之例。今番。則何以爲之。敢稟。傳曰。右大將兼察。
정조 8년
吳大益啓曰。左邊捕盜大將。以右邊大將兼察事。命下矣。右邊捕盜大將趙圭鎭。卽爲牌招。聽傳敎。何如。傳曰。允。
정조 8년
兵曹口傳政事。以李柱國爲左邊捕盜大將。
정조 8년
吳大益啓曰。新除授左邊捕盜大將李柱國。卽爲牌招。傳授命召及大將牌傳令牌。何如。傳曰。允。
정조 8년
傳于李敬養曰。下直守令留待。
정조 8년
以百官加下批政事。取稟。傳于具明謙曰。當日爲之。
정조 8년
有政。吏批。判書趙時俊進。參判李敬養進。參議黃昇源進。行右承旨具明謙進。以金魯鎭爲判義禁。李濟淵爲軍資主簿。李敦源爲氷庫別提。金獻祚爲長興直長。鄭東喆爲濟用奉事。鄭東五爲繕工奉事。尹遠爲尙瑞副直長。崔挺說爲兼引儀。李度謙爲南學敎授。李東實爲敬陵參奉。趙鎭寧厚陵參奉。
정조 8년
再政。以安廷瓛爲獻陵參奉。柳焯爲崇陵參奉。
정조 8년
兵批。判書李在協進。參判未差。參議申思運病。參知柳誼入直進。行右承旨具明謙進。以朴道淳爲慶熙將。文宅周爲寅火堡萬戶。僉知金命遇。副護軍金致晙。副司果尹龜付。
정조 8년
具明謙啓曰。三司諸臣。有稟達事。來詣閤外請對矣。傳曰。明日入侍。姑爲退去。
정조 8년
兵曹參判前望單子入之。宋載經落點。
정조 8년
兵曹口傳政事。副司直李文源權。
정조 8년
以尙衣院。東宮冊禮時。衮龍袍胸褙及肩龍畫成畫員姓名別單。傳于具明謙曰。己卯年冊封時。衮龍袍胸褙畫出。今番冊禮時。亦爲畫出。此亦稀有之事。畫員金德成加資。今日政下批。
정조 8년
傳于具明謙曰。宜付熟手。職務且妨。宗簿提調吳載純許遞。前望單子入之。
정조 8년
宗簿提調前望單子入之。鄭一祥落點。
정조 8년
具明謙啓曰。頒赦爲之事。命下矣。未承授推考傳旨。自本院。依例爻周之意。敢啓。傳曰。知道。
정조 8년
備忘記。靑城尉沈能建。綾城尉具敏和。倂百官加親授。
정조 8년
傳于吳大益曰。西淸君煜。常溪君湛。竝百官加親授。
정조 8년
備忘記。長番內官崔鳳佐李潤碩。竝百官加親授。
정조 8년
三政。西淸君煜。常溪君湛。以上今加崇憲。靑城尉沈能建。綾城尉具敏和。以上今加成祿。百官加親授事。承傳。
정조 8년
洪忠監司狀啓。生松茸進上。限內不得封進。惶恐待罪事。傳于吳大益曰。勿待罪事。回諭。
정조 8년
備忘記。今日卽釋菜受香日也。俄命都承旨。奉審文廟後。諸執事學生。依例嫡奸捧擧案矣。今聞承宣回奏之言。擧案不爲捧來。忽以食堂到記。收聚以入。此前所未有之擧。朝於陪箋之班。雖見儒生數多。以因此設科。則事近無名。亦涉幸科。只問擧案人數之。如何。又以此。有諸大臣酬酢者。此猶然矣。食堂儒生之無端收到記。不可但以不察言。然旣收之到記。未知如何區處爲穩。該承宣。係是宥旨前事。雖不論罪。收來到記。區處一款。不可不廣詢處之。政院卽遣史官。以此意。問議于時原任大臣以啓。亦令本館諸堂。以到記收聚後。勿施之有例無例。參考館例。兼陳已見。今日內草記事。卽爲。分付。
정조 8년
具明謙啓曰。依下敎。遣史官收議于諸大臣。則領中樞府事金尙喆。以爲承宣之誤承下敎。收來到記。乃是做錯。因此設科。終恐爲無名無義之歸。伏候上裁。領議政鄭存謙。以爲釋菜受香日。特命知申。奉審文廟。捧擧案於淸齋儒生。寔出於我聖上尊先聖重祀享之盛意。今此擧案之不捧。到記之收入。大是做錯。到記則卽爲還給。擧案則依初下敎。更令捧入。恐似爲宜。伏惟上裁。行判中樞府事徐命善。以爲設科取人。事體不輕。今以到記之誤收。仍設無名之科。誠如聖敎。恐不可輕議。聖意若以已收之到記爲難區處。則布此傳敎。曉告齋生。仍令應製。施賞慰悅。似或無妨。臣之愚見如此。伏惟上裁。行判中樞府事李徽之。以爲今此承宣。不捧擧案。只以食堂到記。收聚以來者。旣非聖敎之本意。則到記雖收來。恐不可以此設科矣。伏惟上裁。行判中樞府事洪樂性。以爲今此承宣之收來到記。卽是錯了之事。到記則還給。依當初聖敎。更捧諸執事學生擧案。恐宜。伏惟上裁。左議政李福源。以爲今此食堂到記之收來。初非上敎之所及。乃是承宣之錯誤。因其錯誤。從而區處。國體所在。未免苟簡。臣意則所收到記置之。爲宜。伏惟上裁云矣。敢啓。傳曰。依大臣議施行。
정조 8년
具明謙。以上號都監郞廳。以都提調意啓曰。本都監各房郞廳監造官。分房別單書入之意。敢啓。傳曰。知道。
정조 8년
具明謙。以上號都監郞廳。以都提調意啓曰。本都監郞廳。前牧使李義綱。監造官前直長金思羲徐有豐。前奉事金履鎬。前監役曺命峻。前參奉金龍柱洪大榮。時無職名。令該曹口傳付軍職。冠滯常仕。何如。傳曰。允。
정조 8년
兵曹口傳政事。副司果李義綱金思羲徐有豐金履鎬曺命峻金龍柱洪大榮。
정조 8년
吳大益。以上號都監郞廳。以都提調意啓曰。都監各房。自今日始役。監造官一員。依前例。輪回直宿之意。敢啓。傳曰。知道。工役不必遲滯。着意董役。不多日內。畢役。可也。
정조 8년
吳大益。以上號都監郞廳。以都提調意啓曰。本都監闕內待令郞廳。以入直武臣兼宣傳官。依前例。輪回察任。何如。傳曰。允。
정조 8년
具明謙。以上號都監郞廳。以都提調意啓曰。分房郞廳。以曾經諳練人更爲塡差事。命下矣。戶曹正郞鄭昌老。戶曹佐郞尹晢東。司僕寺主簿李天穆。旣是經歷此役者。其中儀賓府都事權惠應。前牧使李義綱。司僕寺僉正李宜耆。三人之代。以已經都監禮曹正郞李敬裕。戶曹佐郞李正模。工曹佐郞成雲柱差下。別單書入之意。敢啓。傳曰。知道。中官誤傳之致。此草記勿施。
정조 8년
具明謙。以禮曹言啓曰。今此王世子冊禮陳賀時。諸道所封方物。開坐看品。則慶尙右兵使申㬚。大殿所封方物物種中。環刀一柄。短劍一柄。當依別陳賀時例。以弓帒筒箇。各一部。代爲封進。而以本色環刀短劍等物封進矣。旣進之物。不得自下還送。啓本中。以本色兩物種書入。而且於要鉤槍一柄代。弓帒筒箇一部。近年別陳賀時。連爲封進。而該營初以丙辰前例擧行。故不爲封進。此與闕封有異。卽爲措備上送之意。分付。當該兵使。推考警責。咸鏡監司李命植。世子宮所封方物中。引導三柄。誤爲加數封進矣。自前如此加封者。還爲下送。亦有弊端故。曾有啓稟捧入之例。今番亦依此例。一體看品內入之意。敢啓。傳曰。知道。勿推。勿令更爲措備。可也。
정조 8년
具明謙。以禮曹言啓曰。今此王世子冊禮後陳賀時。諸道所封箋文中。豐德府使田文顯。中和府使吳毅常。雖非應封守令。以別軍職封箋。而鐵原防禦使柳孝源。以應封守令。兼別軍職故。各爲封箋矣。一體看品捧入之意。敢啓。傳曰。知道。
정조 8년
具明謙。以宗簿寺官員。以提調意啓曰。國朝御牒璿源譜略修正事。頃伏承冊禮日草記稟定之命矣。王世子冊禮。今已順成。譜牒紀載之役。不容少緩。取考各年前例。則辛丑年冊禮後。設廳修正。丙辰己卯年冊禮後。自本寺修正矣。今番則依何年例擧行。而譜略進上進獻。亦以幾件封進乎。敢啓。傳曰。知道。以丙辰己卯年例爲之。自本寺修正。而進上細衣件一件。菱花衣件一件。內入則皆於年前新印。政張以入。工役不必多費日字。進上。以旬前後。擇日爲之。可也。
정조 8년
具明謙。以都摠府言啓曰。今日入直內三廳武兼禁軍及軍兵等。當爲中日習射。而親臨王世子冊禮相値。不得爲之之意。敢啓。傳曰。知道
정조 8년
具明謙。以兵曹言啓曰。卽接西營入直哨官手本。則拱北門南邊宮墻。前日外面半間缺落。今日雨水。全體頹圮。連接處一間許。又爲頹圮云。爲先令紫門監。以杻把子堅實圍排。仍爲樹柵。把守軍兵。禁衛營西營入直軍。量宜除出。與前把守軍兵。限修築間。合力嚴加守直之意。分付。何如。傳曰。允。
정조 8년
具明謙。以兵曹言啓曰。卽接東營入直把摠牒報。則內司僕南邊宮墻一間許頹圮云。爲先令紫門監。以杻把子堅實圍排。仍爲樹柵。把守軍兵。御營廳東營入直軍八名除出。限修築間。嚴加守直之意。分付。何如。傳曰。允。
정조 8년
具明謙。以兵曹言啓曰。卽接西所衛將牒報。則泰秋門南邊內宮墻二間許。因雨頹落云。令紫門監。以杻把子。爲先堅實圍排及樹柵。金虎門入直砲手十五名除出。限修築間。嚴加守直之意。分付。何如。傳曰。允。
정조 8년
吳大益。以訓鍊都監言啓曰。集賢門把守軍五名。依下敎。撤還本處之意。敢啓。傳曰。知道。
정조 8년
吳大益。以訓鍊都監言啓曰。因兵曹草記。泰秋門南邊宮墻二間許。頹圮處。以金虎門入直軍十五名除出。將校率領。限修築間。各別守直之意。敢啓。傳曰。知道。
정조 8년
具明謙。以訓鍊都監言啓曰。本局字內諸處。連爲摘奸。則今日無病人出來者。而十二名。差病撤幕。舊幕爲五十處之意。敢啓。傳曰。知道。
정조 8년
具明謙。以禁衛營言啓曰。本營分授拱北門南邊宮墻。前日外面半間缺落處。全體頹圮。連接處一間許。又爲頹圮。西營入直軍。量宜除出。與前把守軍。合力把守事。自兵曹草記矣。西營入直軍中五名除出。與前把守將卒合力。限修築間。輪回把守之意。敢啓。傳曰。允。
정조 8년
具明謙。以禁衛營言啓曰。本營字內病幕。今日摘奸。則自南伐院至大峴近處。舊幕中十處三十一名。差病撤還。舊幕爲六十九處之意。敢啓。傳曰。知道。
정조 8년
具明謙。以御營廳言啓曰。本廳字內內司僕南邊宮墻一間許頹圮處。東營入直軍八名除出。把守事。自兵曹草記矣。東營入直軍八名除出。將官率領。限修築間。嚴加守直之意。敢啓。傳曰。知道。
정조 8년
具明謙。以御營廳言啓曰。本廳字內病幕。連爲摘奸。則自活人署至永渡橋近處。舊幕中。七處九名。差病撤還。舊幕爲十三處之意。敢啓。傳曰。知道。
정조 8년
具明謙。以義禁府言啓曰。全羅道靈巖郡楸子島安置罪人李普行。慶尙道南海縣定配罪人任觀周等。出陸。全羅道求禮縣定配罪人趙嵎。放。放逐鄕里罪人有臣宗甲義駿等。放送事。命下矣。李普行任觀周趙嵎有臣宗甲義駿等。罪名深重。且臺啓方張。不得擧行之意。敢啓。傳曰。知道。六人待臺啓收殺。卽爲擧行。
정조 8년
具明謙。以義禁府言啓曰。定配身死未蒙放罪人李賢汲李惠輔李勛濟李宬鎭任宗周等。徒流案爻周。埏。罪名蕩滌。趙濟泰放。削黜身死未蒙放罪人沈勗之郭鎭純爲奴身死未蒙放罪人李守鎭等。徒流案爻周事。命下矣。右罪人等。罪案爻周之意。敢啓。傳曰。知道。
정조 8년
具明謙。以義禁府言啓曰。安置罪人韓光綮。絶島定配罪人李邦翊尹得孚。勿限年定配罪人鄭義誠鄭亮采李潤慶林仁浩。流三千里定配罪人池德斌崔昌文。充軍罪人張漢樞崔。邊遠定配罪人趙雲亨李元幹成胤儉李應爀白處玄李魯春。定配罪人李鎭寬成大翼鄭益華大春趙升鉉。屛裔罪人申尙權。徒配罪人李弘濟金昌祿李弘逵金永綬李長喆金衡柱崔爀李思訥柳憲周曺夏彬廉億齡安任權崔宇觀李重權金德元李基成全時炯呂萬永李奎廷徐有悌高益擎姜鄭國臣朴行淳張益起申圭禹禎鳳等。依傳敎竝卽放送事。分付各該道臣之意。敢啓。傳曰。知道。
정조 8년
具明謙。以義禁府言啓曰。全羅道光陽縣邊遠定配罪人咸德倫。減等。慶尙道三嘉縣邊遠定配罪人柳仁培。咸鏡道明川府定配罪人崔鍾岳等。量移。全羅道順天府防踏鎭爲婢罪人五德。珍島郡爲婢罪人福梅。慶尙道巨濟府爲婢罪人德連等。陸地爲婢事。命下矣。咸德倫。仍其地減等。以徒三年。載錄徒流案事。分付該道道臣。而柳仁培慶尙道龍宮縣量移。崔鍾岳咸鏡道高原郡量移。五德全羅道谷城縣爲婢。福梅全羅道咸平縣爲婢。德連慶尙道昆陽郡爲婢。而仍前罪目。依例發遣府書吏羅將。押送于各其配所。何如。傳曰。知道。
정조 8년
具明謙。以義禁府言啓曰。全羅道濟州牧旌義縣圍籬安置罪人柱翼出陸。咸鏡道茂山府邊遠定配罪人元喆。放送事。命下矣。元喆。卽爲放送事。分付該道道臣。而柱翼。康津縣出陸。李萬軾。端川府量移。而仍前罪目。依例發遣府羅將。押送于各其配所。何如。傳曰。允。
정조 8년
吳大益。以刑曹言啓曰。本曹別單。原春道定配罪人中。麟蹄吳處權。狼川尹再興。安峽李興雲。春川李壽華。旌善安宗喆。寧越朴達源。伊川金取祥。狼川金光輔。洪川驛婢雪云禮。金城鄭奉祥。平康金重澤。橫城金聖基。平康趙德最。橫城韓守業。洪川尹思元。安峽鄭鳳良。鐵原崔復煥。平康姜柱卞。麟蹄李金男。楊口任聖延。淮陽李震成。安峽金海宗。平昌金尙德。金化韓京大。原州奴孝得。旌善奴㐥金。伊川金有善。橫城驛奴德用。金化宋泰潤。平康李五福。金城李載坤等。竝放送事。命下矣。依傳敎。蒙放罪人等。竝卽放送事。發關。分付于該道道臣之意。敢啓。傳曰。知道。卽爲擧行之意。三懸鈴行會。
정조 8년
吳大益。以刑曹言啓曰。因本曹別單。咸鏡道定配罪人中。利城金魯鼎。會寧奴枝盛。端川金福三。慶興金小卜南。三水崔益大。定平趙奉新。鏡城宋載明。洪原丁禧遠。文川朴徒壽。端川安以宅。慶源奴石三。永興尹興毫。三水崔錫祿。甲山李希聃。慶源辛鼎相。端川禹允七。洪原呂圾。端川朴東儀。會寧田宅禭。穩城邊鑑。定平李峻培。吉州金奎采閔鏽。會寧玄珪。高原郭昌賢。甲山金奎五。端川朴巨福。永興金德伊。安邊金世云。洪原盧尙澤。三水高得泰。鏡城智仁喆。慶源金壽海。三水安月成。文川崔水千。利城李今金。洪原金明山。甲山宋益秋。端川李逢春。端川奴岳乭。利城奴德千。高原梁擎天。洪原沈銗。德源鄭瑺金福起。明川崔相赫。安邊金成老。高原黃基溫。安邊崔雲曄。永興李福金。北靑趙克仁。洪源池興甲。文川徐昌培。竝放送事。命下矣。依傳敎。蒙放罪人等。竝卽放送事。發關。分付于該道道臣之意。敢啓。傳曰。知道。卽爲擧行之意。三懸鈴行會。
정조 8년
吳大益。以刑曹言啓曰。因本曹別單。黃海道定配罪人中。遂安田茂安。金川梁貴奉。長連白龜彩。信川申儀泰。遂安安孝聖。文化申次徵。遂安金世大李光石。長連柳得齡。兔山僧軌悅。白川朴己奉。鳳山李福龍。松禾李松碧。黃州奴潤老味。信川李成和。平山金履明。信川嚴奉太。豐川金龍才李七星。遂安申光祿鄭成煥。瑞興崔國柱。文化金光玉。延安安才益。殷栗金成鐵。新溪崔鳴東。兔山孫始天。載寧孫景一。康翎金福三。信川尹聖浩。殷栗金聖三。載寧崔德崇。安岳林奉春。豐川李正三。平山朴士閑。安岳金光泰。長淵蔡莫金。金川邊處宅。安岳張漢良朴敏基。松禾金福來。遂安金鳳連。文化權允宅。鳳山尹德奎。長連李季得。豐川金壽淵李進京。遂安林處甲。豐川朴世雄。瑞興李春成。豐川朴宗一。信川安瑍。鳳山朱召史。遂安林春發。鳳山裴龍敦。白川邵昌務。白川李厚赫。兔山梁季乭。黃州韓走傑。豐川李遺福。松禾宣光得。延安金鳳起。椒島張就成。水營趙宇鎭。椒島姜致璜。康翎金春光。谷山趙漢弼。長淵河聖彩。兔山李云必。延安李龍得。新溪尹海萬。載寧林岳山。豐川李岳男。新溪金翔五。長連韓光明。瑞興金命基。谷山曺景洽。新溪張齊漢。兔山朴采成。長連金得昌鄭切秋。豐川張文綉。谷山金重成。豐川奴每也之。兔山鄭息息。谷山表玉尙。新溪朴成三。豐川全始亨。黃州權應奎。殷栗金重孝。谷山吳德奉。鳳山朴大醇。載寧梁龍喆。谷山邊致玉。殷栗李東仁張克秋。文化全膺權。谷山申興福。松禾韓師訥。長連柳廷潤韓太進。鳳山李明臣。白川廉乭萬。信川金興瑞。豐川林仁三。黃州鄭㗡奉等。放送事。命下矣。依傳敎。蒙放罪人等。竝卽放送事。發關。分付于該道道臣之意。敢啓。傳曰。知道。卽爲擧行之意。三懸鈴行會。
정조 8년
吳大益。以刑曹言啓曰。因本曹別單。京畿定配罪人中。開城府礪峴鎭金奉彩。仁川永宗鎭洪乙金等。竝放送。仁川殺獄罪人沈師伯。長湍殺獄罪人高之方等。竝酌放事。命下矣。依傳敎。蒙放罪人等。竝卽放送。酌放罪人等。亦爲酌放事。發關。分付于該道道臣之意。敢啓。傳曰。知道。卽爲擧行之意。三懸鈴行會。
정조 8년
具明謙。以刑曹言啓曰。因本曹別單。全羅道珍山郡徒三年定配罪人李奎景。放送事。命下矣。所當依傳敎放送。而罪人李奎景。方在臺啓中。不得擧行之意。敢啓。傳曰。知道。待臺啓收殺。卽爲行會。
정조 8년
吳大益。以刑曹言啓曰。因本曹別單。全羅道定配罪人中。高山金時三。樂安全道郁。務安李春培。光陽閔鎭運。金溝周尙茂。樂安趙德履。求禮李義榮。和順金萬長。龍潭朴師赫。靈光金就鉉。淳昌金聲八。任實權任先。同福金景運。井邑李馨垈。同福申龍得李枝春。潭陽李漢祥。龍潭朴重孫。求禮高兪直。淳昌劉寬郁。龍潭林武金同福金貴三金中已。求禮李麟鎭。潭陽李成潤。珍山鄭聖希。羅州申光純。靈光兪贊柱。綾州金默行。楸子島韓後良。長興李璟。鉢浦月色。羅老島國孝。南桃浦弘壽。荏子島仁大。錦山金天欽。順天崔光泰。長城金景大。泰仁兪雲柱。茂朱劉聖賓。鎭安李貴不。光陽趙興世。淳昌奴大者。興陽孫相儼。淳昌金昌起。濟州奴二萬。大靜康隆華。旌義文鉉。靈光柳龍卿。扶安金重恪。長興韓宗碩。樂安蔡弘晉。珍山朴尙玄。錦山林雪男。高山金今金。同福高大昌。淳昌徐從石。荏子島南大鵬。求禮朱貴接權泰哲。茂長權巖回。興德奴有興。康津奴益福。興陽奴益祿。古群山奴繼鵬。任實鄭聖緝。淳昌元應常。興陽乙禮。谷城黃元才。南平崔潭。長城朴宗性。扶安權榕。茂朱奴㗡金。興陽高宗漢。任實婢今禮。興陽朴天根。順天鄭翰周。同福尹枕。綾州朴浹。和順僧囿岑。任實金光鎰。昌平曺起龍。樂安河禹孫。潭陽朴命德。龍潭鄭三伊。鎭安黃後昌。寶城李召史。益山金亨富。龍潭徐必文。高山金國泰。任實金德文。竝放送。長興金時得。減等事。命下矣。依傳敎。蒙放罪人。竝卽放送。減等罪人亦爲減等改錄事。發關。分付于該道道臣之意。敢啓。傳曰。知道。卽爲擧行之意。三懸鈴行會。
정조 8년
吳大益。以刑曹言啓曰。因本曹別單。洪忠道定配罪人中。報恩張夫貴。永春鄭濟僑。陰城張同業。丹陽李擎天。堤川金美得。靑山蔡中祿。淸風姜義鎭。新昌方右得。尼城申福咸。全義崔大崙。丹陽趙雲甲。槐山金光仁。鎭川金才占。懷仁任悌權。木川姜景得。連山徐道仁。淸安郭載邦。鎭岑崔奉玉。靑陽尹光孝。堤川郭弼邦。永同崔龍三。洪州林五徵。永同僧就先。淸風金處九鄭宗寬。鴻山洪宗淵。報恩魯永乭。淸風奴乧伊。全義尹堉。洪州安幸得。槐山安德興。永同朴廷臣。延豊金光燁。定山韓德喆。延豊朴寶采。沃川李世章。忠州晉芿金。連山金泰雲。延豊金啓澤。靑陽金仁輝。黃磵金福龍。丹陽金小白。永春申思一。鴻山文福東。新昌張介同。淸風金七三。永同金尙奉。懷德趙景允。全義洪濟淵。鎭川徐明逸。槐山權德齡。鎭岑全致祜。陰城尹斗興。全義金重彬。槐山李東新。全義鄭彦彩。淸安鄭重彬。永春金處元。報恩鄭大元。槐山婢太烈等。竝放事。命下矣。依傳敎蒙放罪人等。卽爲放送事。發關。分付于該道道臣之意。敢啓。傳曰。知道。卽爲擧行之意。三懸鈴行會。
정조 8년
吳大益。以刑曹言啓曰。因本曹別單。平安道定配罪人中。昌城私婢彦娘。江界私婢德伊。熙川宋光彬。朔州已禮昌宋載洙。雲山張德文。中和郭漢光。龍川李寬平。渭原朱成長。龜城李惡只。熙川奴四宗。嘉山柳聖烈。碧潼都致大。价川朴震采。順川李今乭。德川孫廷梧。泰川孫暉。陽德趙尙復。朔州高瀛。熙川權漢復。昌城趙雲翼。龍川申明守。雲山宋哲。中和僧承燁。博川朴宗得。寧遠徐膺海。德川蘇快得。郭山裵允赫。碧潼成彦翼。江東白命煥。楚山李益炆。朔州崔焴。寧邊李命得。寧遠朴昌浩。泰川崔致海。价川崔宗純。慈山尹應三。泰川鄭繼孫。博川金道貞。順安崔寬得。龍崗金命得。咸從黃道興。熙川閔成三。和順鄭碩祚。价川郭林俊。江東黃載坤。嘉山鄭基良。渭原鄭復漢。龜城尹光彦。雲山表光才。龍川金履健任達臣。慈山李昌燁。龍川裴命臣。朔州趙成龍。雲山金者斤老味。定州洪聖郁。龍崗金京文。价川金元得。雲山奴厚邑氏。陽德崔昌孝。咸從金命奉。价川白同福。慈山女阿只連。定州全致慶。寧遠崔益齡。熙川奴銀萬。江西黃興世。寧邊李逵延。龍川康瓘。孟山金尙鐸。江西徐永伊。三和金昌文。价川奴益昌。順川崔應天。龜城智彦喆。江界李可遠。郭山李必乭。碧潼鄭正龍。朔州私奴大伊。郭山私奴萬乞李中阿只朴卜男。龍川李之白私奴世蕃。熙川徐興大。渭原徐仁行。龜城張順江。碧潼朴來獜。陽德金於仁老味。朔州成泰郁。慈山禹三伊。龍川鄭錫祿。順川李戒昌。碧潼金之迫金。雲山全汝鐄。朔州私奴吹三。龍川朴乻朴。郭山張漢福。德川朴春福。熙川金竹億。鐵山朴守永。楚山金明郁。孟山奴毛音金。三和路師殷朱尙奎。宣川吉士恒。雲山邊相徽。朔州朴命說。昌城元應樞。寧邊蔡弘稷。楚山林亨齊。宣川辛福三。碧潼金尙得。江界趙得性。碧潼王師敬。楚山金載源。渭原金洛星。郭山尹奉秀。博川元先。熙川沈尙顯。陽德黃基一。碧潼房錫智。肅川黃良漢。順安金彭老。嘉山趙明輝。甑山河廷益。咸從崔福伊。肅川朴景行。嘉山李恒盛。祥原朴聖秀。熙川李景國張志興。陽德申相孫。价川延卜辰。楚山韓星光。寧遠鄭煥交等。竝放。車得輪。減等。平壤殺獄罪人康從之。江界造蔘罪人安國柱朴亨采等。酌放事。命下矣。依傳敎蒙放罪人等。卽爲放送。減等罪人減等改錄。康從之安國柱朴亨采等。自本道。亦爲酌放事。發關。分付于該道道臣之意。敢啓。傳曰。知道。卽爲擧行之意。三懸鈴行會。
정조 8년
吳大益。以刑曹言啓曰。因本曹別單。慶尙道定配罪人中。昆陽姜月里金。洒川洪泰濟。蔚山崔秀德。軍威朴相必。咸陽金龍得。淸河張㖝孫。高靈金德觀。盈德張溟翼。河陽高再明。新寧奴春根。安義徐正淑。春化權度協。昆陽李天龍。昌寧金萬錫。醴泉李光國。義城李廷新。晉州朴載運。高靈田致禎。彦陽朴時得。淸道崔興柱。義城姜金。機張李行有。蔚山李希貞。三嘉尹燮。固城安重成。永川李景世。泗川李弘。昆陽崔希章。蔚山李松老。慈仁黃一淸。丹城李成栢。尙州李德太。靑松金命行。泗川金載夏。昆陽車雲䎘。河東高瞻。丹城柳鎭春。蔚山李張濟。昌原具命新。泗川朴春男。永川洪右淸。淸道辛光福。咸安金執中。草溪趙泰鎭。河東朴昌運。機張朴長。草溪李弘煥。河陽丁達源。仁同蔡得臣。尙州李今延。河東趙宗得。密陽金乭金。尙州金中雲。晉州元亨瑞。丹城朴昌孫。熊川李旕乭。軍威金東律。慶山申星徵。彦陽池敏大。永川金擎旭。咸陽咸載若。固城尹光載。永川金基斗。密陽李枝明。蔚山李茂松金贊重。安義李夢骨里。晉州朴昌彦。昆陽金九鍊。泗川方道化。尙州奉慶興。慶州奴允金。禮安崔星日。昆陽崔今金。三嘉車南軒。昌寧崔仁厚。昌原朴性默。居昌金世雄。昆陽金道萬。柒谷朴泰寬。密陽金福同。泗川張仁德。玄風莫同。安州高非之通。慶州趙休命。密陽朴萬實。南海金光淵。咸昌金大載。慶州閔陽復。靑松申宗賢。昆陽申延祖。機張魯文。晉州韓尙得。機張李世發。醴泉李三孫。昌寧徐論金。泗川任召史。宜寧崔春得。慈仁金志善。淸道金用九。晉州曲進禮。新寧洪泰福。熊川金商礪。慈仁金喆仁。鎭海奴望今。昆陽徐敬民。昌寧洪仁福。安義咸泰成。昌原朴丁采。彦陽崔永弼。山淸林從福。河陽姜喜成。河東金光柱。泗川金廷周康相左。機張金必丁。開寧文有汗。固城朴再興。機張金龍龜。晉州李光點。河東李德連。機張宋命才。興海李尙連。南海李甘丁。蔚山李奉男。機張李正白。奉化裴弘績。慶州孟才云。三嘉金同得。熊川奴夫彔。泗川金興宅。昆陽奴昌得。鎭海奴暹伊順丹。固城全萬乭。草溪全卜三。漆原朱聖煥。鎭海朱泰來。熊川奴福乭。南海奴三漢。巨濟婢孟春。奴車萬才。南海朴昌郁。晉州李益顯。東萊朴師哲。興海韓錫泰。咸安咸有一。泗川張和國。河東咸迪一。昌原李正林。丹城李鳳咸。鎭海承榮祖。漆原金禹賮。晉州申潝。固城楊震馨林仁坤。晉州李世玉。慶州鄭學溫。昌原南泰德。昆陽金覺行。晉州崔道彬。昆陽徐範修。左水營金海淡。熊川韓世圭。丹城金龍河。南海州婢雪禮。居昌李仁芳。河東任應賢。熊川婢古色丹。漆原受顯。熊川金錫正。咸昌全貴三。玄風金瑞郁。昆陽朴召史。咸安李春煥。昆陽田忠一。玆仁金啓宅。安義朴金同。晉州鄭光載。金山金水辰。善山鄭貴漢。尙州全洪大。永川朴壽澤。開寧李有福。金山劉升元。密陽趙榮觀。開寧金祥煥。金山任廷行。仁同金商礪。義城安孝建。咸昌李辰杓。奉化張興森。安東吳碩祖。仁同李厚相。河東朴二石。巨濟朴𤩕。河東朱達海。彦陽金贊伊。草溪梁有彦。寧海韓德仁。迎日兪景基等。竝放送。泗川德建減等事。命下矣。依傳敎。蒙放罪人等。竝卽放送。減等罪人。亦爲減等改錄事。發關。分付于該道道臣之意。敢啓。傳曰。知道。卽爲擧行之意。以三懸鈴行會。
정조 8년
吳大益。以刑曹言啓曰。京囚殺獄罪人李旕福金有雲車振成。南山放火罪人鄭潤煥。鋪席偸竊罪人金命得。章標僞造罪人姜遇復等。竝卽酌放事。命下矣。罪人李旕福等六名。竝定配所押送之意。敢啓。傳曰。知道。
정조 8년
吳大益。以刑曹言啓曰。赦文傳敎中。本曹所管罪人。今方知委各該道。而追到配慶尙道咸昌縣流三千里定配罪人金大載。依筵敎。一體放送事。分付該道道臣之意。敢啓。傳曰。知道。
정조 8년
領府事金尙喆箚曰。伏以。皇穹祖宗之眷佑冞篤。寧考光御之舊甲重回。迺於是月。禮擧封冊。而積雨初晴。天日淸朗。我邸下。以衣尺之齡。加七章之服。睿質天成。瞻視殊凡。聖心悅豫。八彩帶喜。此實吾東方億萬年無疆之福。滿庭小大臣工。爭瞻岐嶷之儀。擧切先覩之快。歡聲雷動。和氣春融。況臣幸遂須臾之願。猥蒙殊異之眷。謂臣以簪履之舊。畀臣以冊使之任。朱衣金帶。寵光遍體。豈料衰朽殘喘。叨此不世恩榮。臣誠感激踧踖。莫省攸措。而上駟之錫。米肉之賜。隆恩異渥。一時便蕃。聖意雖出於志喜。私心何安於罔功。前席陳懇。至承過矣之敎。冒昧領受。益切惶愄。至於賜樂之命。尤出萬萬格外。梨園法譜。事體至重。是豈私門所可承當者。從前特恩。雖或有之。稽之已例。未曾多聞。今以不常有之盛典。施之不敢當之賤品。私分之僭越。國體之虧損。豈非未安之甚者乎。玆將筵中未畢之辭。敢又短箚自列。伏乞聖明。俯垂鑑諒。亟寢成命。以重恩典。以安微分焉。取進止。答曰。省箚具悉卿懇。卿以丙辰慶科榜立朝。己巳代聽時。出入胄筵逮予賤阼。行院相事。而今番東宮冊禮。卿又當正使之任。躬傳冊印。所謂元老。匪卿伊誰。錫樂錫米肉錫廐馬之擧。卽尊高年也。飾吉慶也。循彝典也。卿必以謂與有榮。何乃辭巽至此。冀卿之安而領受。仍傳曰。此批答。遣史官。傳諭于領府事。
정조 8년
領府事金尙喆。領議政鄭存謙。判府事徐命善。判府事李徽之。判府事洪樂性。左議政李福源箚曰。伏以。國有無前之吉慶。則亦有無前之霈澤者。理也。今者大赦之命。實出於大聖人導迎和氣。咸與維新之盛德至意。而至於事關隄防。不容遽議。況龜柱凶肚逆腸。旣悉於三司合啓。便成斷案。皆曰可殺。尙今假息於地上。已是屈法伸恩。況可以自島而陸。漸就輕典乎。臣等雖甚愚迷。豈不知聖意之因此慶會。仰慰慈心。而第念王法不可撓也。國論不可遏也。義理之日益晦塞。大可懼也。亂賊之無所懲畏。深可憂也。以殿下穆然之思。何不念及於此乎。況今劇逆層生。世變難測。如龜柱之罪關元惡者。不由王府。直令量減。實有方來無窮之慮。敢將筵中未畢之說。相率聯箚。伏乞聖明。亟寢龜柱出陸之命。以嚴王法焉。取進止。答曰。省箚具悉卿等之懇。邦慶行非常之沛。於理而然。何論有例無例。奉朝賀易名之命。全出仰慰慈宮之心。金龜柱之量移陸地。亦由仰慰慈殿之意。此等處。付之全恩之科。不害爲經權得中。卿等諒之。箚末不由王府云云。是誠何說。卿等似未解予本意矣。臺啓不但未收殺。至於撤籬。若無禁府公文。不可爲之。俄筵。以公議。許令一伸爲敎。槪是不妨公不妨私之意。倂冀諒此。仍傳曰。此批答。遣史官。傳諭于時原任大臣。
정조 8년
禮曹判書金魯鎭疏曰。伏以。吉辰載涓。積雨新晴。迺以聖祖御極之舊甲。誕擧文子封冊之縟儀。環庭小大臣工。仰瞻溫文岐嶷之表。莫不延頸而喜。攢手以賀。此實陟降之所默佑。磐泰之所由基。以聖上無憂之心。飾喜之道。湛恩厚澤。洋溢區宇。而以臣敦匠微勞。亦侈晉秩新命。恩出格例之外。榮動班聯之間。前席承命。五內惝怳。殆無以自定也。念臣無似。猥叨見職。觸事茫昧。無往非罪。而曲垂恩庇。幸免大何。若其奔奏之小節。卽是職分之當然。勞匪可紀。賞無可施。而今玆罔功之誤恩。上而乖聖朝綜核之政。下而招私門滿盈之災。年至眇而官至驟。恩愈深而報愈蔑。怵焉反省。寢夢猶驚。不但冥升之爲懼而已。堂庭祗謝。未效循墻之義。賀班趨參。粗伸同慶之忱。而心所不安。義難仍冒。玆敢略入文字。仰暴情懇。伏乞聖慈。念崇秩不宜輕界。察臣言匪出飾讓。亟命收還臣新授資級。以重公器。俾安私分。不勝幸甚。臣無任屛營祈懇之至。答曰。省疏具悉。晉秩崇政。不但爲敦匠之勞。卿其勿辭行公。
정조 8년
知義禁鄭好仁。同義禁魚錫定任希曾疏曰。伏以。日吉辰良。王世子冊禮順成。宗社億萬年無疆之休。自今伊始。中外慶忭。曷有其極。卽者賀義纔擧。德音渙發。凡在罪籍者。毋論大小。率加寬貸。咸與宥之。臣等手捧傳敎。欽仰攢祝之不暇。而其中。亦不無罪犯甚重。有難遽然奉承者。俄於筵中。略有所爭執。而誠淺辭拙。不能孚格。當此無前之慶。我聖上曠蕩之德音。臣等亦豈不欲仰體。罪名雖重。不甚關於隄防者。臣等方依傳敎擧行。而柱翼趾述之族親。極逆之黨與李萬軾。締結宦寺。譸張凶論。元喆。榮順之子。貞喆之兄。決不可輕易減放。玆敢不避屢瀆。短章論列。伏乞聖明。更加三思。亟寢成命。以嚴隄防。千萬幸甚。臣等無任屛營祈懇之至。答曰。省疏具悉。今之疎放。旣出體認之義。三罪人之又此斷斷。何也。依初下敎。卽爲擧行。
정조 8년
甲辰八月初三日辰時。上御仁政殿。陳賀入侍時。行都承旨李致中。左承旨沈基泰。右承旨李頤祥。左副承旨李謙彬。右副承旨金履正。同副承旨金樂洙。假注書李敬五金孝建。記注官金健修。記事官金鳳顯。一提學金鍾秀。二提學吳載純。原任直提學徐浩修。一直提學鄭志儉。原任直提學徐有防。二直提學朴祐源。原任直閣金宇鎭金載纘徐龍輔鄭東俊。原任待敎李崑秀尹行任。先詣仁和門外。以次序立。左通禮。啓請中嚴。上具遠遊冠絳紗袍。乘輿從仁和門。出。左通禮。跪啓請執圭。都承旨。跪進圭。上執圭。降輿陞殿。承史分東西入殿內俯伏。上命書傳敎曰。陳賀後。原任大臣禁府堂上刑曹堂上吏兵曹堂上有司堂上諸將臣。竝入侍。孝建承命出傳。上曰。宣傳官。持標信出門。使之出入百官。潤謙承命出。引儀引宗親文武百官。由東西門。以次就位。典儀唱臚。典樂作樂。諸臣行禮如儀。代致詞官。由西階陞殿。致詞宣敎官。由東階陞殿。讀敎書訖。宗親文武百官樂工軍校。拱手加額。齊聲山呼者三。於是在庭百官八道道帥臣兩道留守。一時進箋。讀箋官陞殿。俯伏讀訖。左通禮。跪啓禮畢。領府事金尙喆。領議政鄭存謙。左議政李福源。判府事徐命善李徽之洪樂性等。以次上殿俯伏。上命進前。存謙等曰。連日勞動。聖體。若何。上曰。別無所損矣。尙喆曰。日吉辰良。大禮順成。賀儀誕擧。臣等生逢盛會。不任欣忭矣。存謙曰。昨今日氣。眞所謂瑞日祥雲。尤不勝慶幸之忱矣。上曰。於此。若可見天心矣。存謙曰。俄有入侍之命。而各殿賀儀姑未畢。當於便殿入侍乎。上曰。行禮後。當引接於宣政殿。卿等俱以朝服入來。可也。存謙等。退出。命書傳敎曰。都承旨馳詣文廟。奉審後。今日陪箋儒生。到記收取以來。上乘輿。從仁政門出。下敎曰。軍兵解嚴。因詣宣政殿。諸臣以次隨詣。
정조 8년
行都承旨宋載經傳旨未下。行左承旨徐有防未肅拜。右承旨柳誼坐直。左副承旨李時秀監印廳進。右副承旨趙尙鎭未肅拜。同副承旨權未肅拜。注書二員未差。假注書李敬五仕金孝建仕直。事變假注書任希鐸仕。
정조 8년
李敬養啓曰。諸承旨有稟達事。來詣閤外請對矣。傳曰。適有感候。有難酬應。卿等退去。
정조 8년
李敬養啓曰。三司諸臣。來詣閤外。更爲求對矣。傳曰。今日欲爲召見。感氣夜間越添。方欲調捗。退詣臺廳。所懷。以文字書入。
정조 8년
李敬養啓曰。禁衛營將官來言。今日本營軍兵。日次私習云矣。敢啓。傳曰。知道。
정조 8년
李敬養啓曰。御營廳將官來言。今日本廳軍兵。日次私習云矣。敢啓。知道
정조 8년
傳于宋載經曰。左承旨馳詣社稷。奉審摘奸以來。
정조 8년
李敬養啓曰。藥房都提調徐命善。提調徐有隣爲承候來詣請對矣。傳曰。入侍。
정조 8년
有政。吏批。判書趙時俊進。參判未差。參議黃昇源。行都承旨李敬養進。以徐有防趙尙鎭爲承旨。李敬養爲吏曹參判。李東馨爲大司諫。金魯鎭爲判義禁。尹遠爲尙瑞直長。魚在沿爲繕工奉事。尹𣇍爲濟用副奉事。申大淳爲禧陵參奉。李廷仁爲永祐園參奉。南羲老爲尙瑞副直長。金思䄷爲宗廟副奉事。權偗爲慶基殿參奉。
정조 8년
兵批。判書李在協陳疏入啓。參判宋載經未肅拜。參議申思運病。柳誼入直進。行都承旨李敬養進。副司直尹坊李致中沈基泰李謙彬金履正金樂洙單付。
정조 8년
李敬養啓曰。行左承旨吳大益。行右承旨具明謙。謂以三司聯箚之徑先捧納。陳疏徑出。原疏纔已退却矣。坐直俱空。竝卽牌招。何如。傳曰。允。
정조 8년
承旨前望單子入之。宋載經柳誼權落點。
정조 8년
以漢城府人家頹壓單子。傳于柳誼曰。恤典擧行。
정조 8년
以禮兵曹上號慶科文武科初試取人草記。傳于柳誼曰。文取六百人。武取七百人。
정조 8년
以黃海監司。松禾縣監殺獄罪人李松年逃躱。該縣監沈定鎭。依法典罷黜狀啓。傳于柳誼曰。此狀啓勿施。幺麽殺獄罪人。不卽跟捕。寧有如許法綱。更定五十日之限。嚴飭道內。付捕營。刻期跟捕。萬一過限。該縣監不但論罪。竝與諸討捕使。一體重勘。此意令廟堂。措辭嚴飭。
정조 8년
平安兵使。乾川堡權管金時述。身死狀啓。自就遲延。惶恐待罪事。傳于柳誼曰。勿待罪事。回諭。
정조 8년
李敬養啓曰。今此龜柱撤籬出陸之命。是何擧也。是何事也。方當邦慶無前。霈澤旁流之日。何罪不可宥。何謫不可釋。而至若隄防所關。獄情干連。有不可容易擧論。況如極惡大憝之如龜賊者乎。通天之罪。萬戮猶輕。肆市之誅。屢年尙稽。凡有血氣之倫。孰不欲食肉寢皮。特因聖上過加容貸。致令假息於覆載之間。刑政之乖當。已無可論。輿情之憤鬱。當復如何。固知我聖上此擧。寔出仰慰慈心之意。而當初之簿竄海島。旣係屈法。到今之尙靳誅殛。又是伸恩。則豈可以屬之輕典。撤籬而出陸乎。當此義理日晦。亂逆層生之時。世道之憂。迄無止泊。而乃使凶如龜柱。逆如龜柱。旣不正法。又置減律則顧何以明天理而正人心乎。傳敎之下。不敢奉頒。有所相率求對矣。旋承退去之命。衷情抑塞。罔知攸措。纔因診筵。得借方寸之地。略貢憂憤之忱。而誠意淺簿。天聽愈邈。尤不勝退而耿耿。又此冒萬死仰籲。伏乞聖明。亟寢成命焉。噫。近來懲討之不嚴。專由於群下之不誠。而至於今日三司而極矣。今番傳敎之下。守閤求對。臣分之所當爲。臺體所當然。及其所懷書入命下之後。固當沬血飮泣。痛陳其求對之由。務積誠意。恭俟兪音。而今乃以草草數語。替陳短箚。徑先退去。如許事理。曾所未見。如是而尙何望格天心而正國是乎。臣竊爲之慨惋。臣自筵而退。箚已入矣。事在僚官。臣不敢論說。而至於陳箚退去之三司。決不可置而不論。爲先從重推考。何如。答曰。邦慶無前。霈澤旁流。無不可宥之罪。無不可釋之謫。誠如卿啓中語。況金龜柱事。減等傳敎。業已悉諭。豈可復事爭執。當別樣申諭。以待廷議之解惑矣。臺臣之不以所懷書入。似因未諳規例。請推不以過乎。
정조 8년
柳誼。以禮曹言啓曰。今八月初三日傳敎中。一依丁酉筵敎。啓辭中指名論例者十二人。仍前削科。其外尹翊東洪文泳延東憲李福潤李養遠許策李邦仁金樂誠等八人。竝與直赴。一從榜次。修正榜目事。傳敎矣。榜目則成均館。修正以入。而洪文泳李福潤。其後更爲登科。旣有試券紅牌。不必疊受。自在勿論。其外尹翊東延東憲李養遠許策李邦仁金樂誠等六人試券。收聚改付紅籤。紅牌成給等事。依前例。令政院吏曹。稟旨擧行。何如。傳曰。允。
정조 8년
柳誼。以宗簿寺提調意啓曰。璿源譜略修正事。命下矣。今方擧行。而本寺正沈興永。身病猝重。勢難察任。今姑改差。令該曹卽爲口傳差出。以爲董役之地。何如。傳曰。允。
정조 8년
吏曹口傳政事。以李行源爲宗簿正。
정조 8년
柳誼。以承文院官員。以都提調意啓曰。院寫字官預差訓長安福臣僉使。代以前上護軍金德亨差定。以爲依前勸奬之地。而寫字官前銜李命藝洪復運安思賢李彦成彭敬大金德彬全致淳白演昌宣起範玄喜靜洪允國李東憲李東恩趙重鉉陞實。及鄭志仁李彦福有頉。代以肄習洪履運金廷秀洪允豐朴履忠金聖基閔興澈李模趙夢成宣載範金光謙皮快劉完基李持謙孫興儉韓尙鈺白弘奎。依例陞補。付軍職冠帶常仕。童蒙鄭敬周金景行安仁興白成獜朴聖得白聖騏朴俊興皮宗淑白成龜李邦燮李文燮安擎臣鄭昌完高應台李楷。筆才有成就之望。屬于本院肄習。使之鍊業。何如。傳曰。允。
정조 8년
柳誼。以宗簿寺官員。以提調意啓曰。璿源譜略修正事。命下矣。今番則事役無多。國朝御牒書寫官一員。校正官一員。宗臣中差出。本寺郞廳及別工作監役官一員。使之逐日仕進。纂修監董而差祭凡公會。依例安徐。出草校讎編次之際。本寺忠義衛一人。勢難獨當。加出忠衛一人差出。付軍職冠帶常仕。與本寺忠衛。同爲擧行。何如。傳曰。允。
정조 8년
柳誼。以賑恤廳言啓曰。因漢城府人家頹壓單子。恤典擧行事。命下矣。東部往十里契居良人林守甲。獨女奇召史。私契獨女金召史。御營軍李東老。良人李惡男。馬場里居良人丁德福。西部池下契居出身李重彰。惠民署直長崔大衍。宣略李東蕃。蓮池契居良人韓乭男。獨女朴召史。良人崔重元。良人李福伊。良人金尙澤。砲手安泰祐。權政丞契良人高老味。藥田契居良人孔福伊。忠義李宜碩。孔德里契居幼學金光平。幼學李宇珣。御營軍李成紀等二十一人處。各布一疋式。依例題給之意。敢啓。傳曰。知道。
정조 8년
柳誼。以漢城府言啓曰。涉疑疾新舊病人中。向差與已差還入。方痛與死亡之類及各部兩署出幕之數。今又報來。故列錄書入之意。敢啓。傳曰。知道。
정조 8년
柳誼。以御營廳言啓曰。本廳字內惠化門上鷹峯東邊近處。體城頹毁處。今已畢築。而女墻仍爲始役矣。把守軍。依例撤罷之意。敢啓。傳曰。知道。
정조 8년
應校李集斗。副應敎徐有成。校理李延伋李東郁。副校理林道浩李錫夏。修撰姜忱李東稷。副修撰權以綱安策等。箚曰。伏以。龜柱出陸之命。何爲而遽下也。臣等聞有此敎。驚遑憤迫。罔知攸措。相率詣閤。連日求對。而誠不見孚。未蒙賜接。聚首愕眙。繼之以抑塞也。噫。龜柱之罪。元惡也。巨慝也。賜死之命。旣下而旋寢。請鞫之啓。積歲而不已。則至今覆載間假息。已是聖明朝寬典。方當吉慶之無前。雖軫霈澤之旁流。而凶如龜柱。逆如龜柱者。遽入於撤籬移陸之典。古今天下。寧有是理。固知今日此擧。寔出於我聖上仰慰慈殿之心。而第罪極凶逆。義重沐浴。則殿下之寬貸。以私恩也。臣等之爭執。以公法也。以殿下明聖。何不念及於此。而有此非常之擧也。前年出置鄭妻。今年又移龜柱。合辭諸賊。漸歸輕典。一部明義。無地可讀。三司大論。無日可伸。臣等腐心痛骨。寧欲無生。亂賊由是而無所畏。王章由是而無所施。窩窟自如。隄防遂壞。豈非大可懼大可憂者哉。伏願亟寢龜柱出陸之命。以副輿情。以杜亂源焉。至若韓翼謩之負犯。極爲深重。而丁酉放送。壬寅減等。揆以王法。已失太寬。不意給牒之命。又下於今日。聖意雖出於參恕。公議愈切於憤惋。亦願收還成命。其餘事關隄防。罪犯干連。而混入於酌處之中。何莫非失刑之大者。臣等急於箚請。雖未及一一枚擧。而臺啓之未收殺。金吾之請反汗者。亦竝勿頒赦典。使國是無撓。邦憲無壞宜矣。又若奉朝賀洪鳳漢議諡事。臣等伏見傳敎下者。辭旨懇惻。有足感動。臣等雖甚愚迷。豈不思所以仰體。而第伏念易名之典。必待人心無惑。公論有定。然後始可擬議。今其名字。尙載於臺啓中句語。則決不可容易擧論也。明矣。亦願更加三思。亟命還寢焉。答曰。省箚具悉。昨日傳敎。不啻諄複。爾等何不體諒。伊時事。旣因慈敎敷示。尤何可容議。今於減等傳敎。提及此事。外面驟看。雖似及重。此不一諭。則當初處分從後減等。俱無所據故耳。雖當之者。亦必以爲幸。且承慈敎。以洞諭顚末。又敎爾等。但當將順而已。何乃煩浼至此乎。末端事啓語中插入。槪因兩非之意。而到今昭釋無餘。不必拘此持疑。又況此係究竟。亦非難事。爾等更勿開口容喙也。
정조 8년
大司憲蔡弘履。執義金履厚。司諫洪周萬。掌令盧瑞國李鼎運。持平愼師稷洪克浩。獻納李思祚。正言李庚運申馥等。箚曰。伏以。今此縟禮。實是我宗社莫大之慶。億萬年無疆之休。天心悅豫。霈澤旁流。臣等豈不仰認我聖上導迎和氣。飾喜同慶之盛意。而至於罪連凶孽。事關隄防者。則決不宜混入於疎釋之中而。臣等卽伏聞傳敎下者。有龜柱撤籬出陸之命。噫嘻。此何事也。丙申以來。凶逆何限。而窩窟則龜賊也。根柢則龜賊也。其枝葉黨與。次第伏法。則龜柱。特一貸頭假息之巨魁也。殿下之屈法伸恩。不能無憾。而國人之腐心痛骨。今幾年矣。況可以遽然出陸。漸就從輕之律乎。從古以來。遇慶頒赦。卽是有國之常例。而未聞凶如龜柱。逆如龜柱。而遽加曠蕩之典也。若此不已。則王章無所施矣。國論無所行矣。義理之晦塞。倫彝之斁滅。無復餘地。臣等雖甚愚迷。非不知聖上遇此無前之慶。仰慰慈聖之心。而惟彼龜柱。罪關宗社。國人共討。則殿下雖欲宥之。國人其肯捨之乎。伏願聖上。穆然深思。亟寢龜賊出陸之命。以嚴王章。以洩輿情焉。噫。韓翼謩之乙未冬負犯。何等至重。而罪止遠竄。旋蒙宥釋。已切臣民之共憤。則今此給牒之命。尤不勝驚惑之至。亟命還寢。以嚴隄防焉。今番諸罪人疎決文跡。晩始頒布。未及詳知。而就其中關係不輕者而言之。則元喆。以榮順爲父。貞喆爲弟。洪柱翼。卽趾逆之族親。能賊之羽翼。李萬軾。締結妖宦。譸張凶論。鄭履煥則龜賊之死友。李聖模則能逆之血黨。而或疎放或出陸或給牒。有若尋常罪犯。遇赦咸宥者然。隄防從此而蕩然。公議由是而蔑如。丙丁義理。漸致湮晦。亂賊無所懲畏。群情尤切駭惋。此豈今日臣子所望於殿下者哉。昨今日臣等之冒死求對。亶出於沐浴義重。不容少緩之意。而終靳方寸之地。未遂懲討之誠。臣等之疲庸。不似已無可言。而恐有欠於聖朝待臺閣之義。臣等旣不得齊登前席。沬血力爭。玆不得不退伏臺廳。略構短箚。草草齊籲。伏乞聖明。亟加三思。諸罪人疎決之命。一竝還寢焉。答曰。省箚具悉。減等之擧。一則仰慰。二則仰慰。法無八議則已。否則豈用如是相持。稍竢外氣差可。面對卿等。擬欲洞諭予意矣。
정조 8년
前典牲直長閔彝顯疏曰。伏以。天休滋至。邦慶無疆。我東宮邸下。冊禮定期。肆聖上。率循國家之彝典。丕闡先烈。式彰慈徽。宗祊永鞏。聖孝增光。臣民歡忭。中外同情。仍伏念臣。猥以無所似之賤品。叨被不敢當之恩命。而嘗忘其僭越。瀝血陳懇。及奉聖批。不惟不賜允兪。所以追念先故。寵其後人者。德意藹然。臣拜稽祗受。且惶且感。久益靡措。乃於大禮初定之日。有六品升授之命。繼有憲職之除。臣於蹈忭之餘。又不勝其惝況震懍。然而尙幸鞶帶之旋禠。少安愚賤之本分。不圖玆者。復勤聖旨。特授臣書筵官。仍伏承敦諭下者。十行絲綸。勉諭諄複。隆恩殊眷。逈出常例。萬萬非眇末賤臣所敢承當者。臣於是。輒復隕越于下。不省置身之所。噫。臣之區區情實。前旣仰暴靡遺。今不敢更煩陳列。而蓋其幼而失學。長益荒嬉。跡非藏修。身係蔭仕。初無一半分可以擬議於儒學之選旌招之列者。不但臣自知甚審。伏想日月之明。亦有以俯燭其實狀。而特以始者薦剡之謬玷。因仍假借。節次推排。以至今番所被誤恩而極矣。則毋論臣之慄然驚懼。無地自容。其於朝廷名器之漸輕。四方聽聞之俱惑何哉。抑臣。嘗聞朱子之告時君。賈誼之論治安。莫不以輔翼太子。爲天下之急務。恭惟皇天祖宗。眷佑在上。星海之謠載勝。溫文之質日彰。方且亟擧封冊。用繫億兆之望。妙簡端良。以光貽燕之謨。於斯時也。宜得黃裳所謂當世第一人。以畀輔導之責。俾有以涵養氣質。薰陶德性。爲太平萬世之基。則其遴選之重。委寄之功。當如何也。此所以今日延登。不出於法家拂士。而乃以如臣魯莽譾劣。無一善狀者。苟然備數乎。其間。將不免上累綜核之治。下招僥濫之譏。臣愚死罪。竊不能不爲聖朝惜此擧措也。至若聖敎。以臣祖昔爲輔養之任。追加提諭。旨意鄭重。則臣雖頑如木石。承此德音。莊誦感泣。豈不欲以先祖之思。仰體明命。少伸延頸之忱。而惟其分所不堪。義在必辭。誠不敢以不肖之身。而當者之招。一向逋慢。甘自陷於辜恩方命之誅。撫躬慙怵。不知所云。況臣以世祿之遺裔。從宦屢年。曾於定號之日。獲陪嵩呼之班。今玆縟儀隔日。擧國歡慶。而乃於此際。猥叨恩召。末由蠢動。冒上文字。復申縣道。有若草野而倨慢者然。雖其情窮勢蹙。不容泯默。而干冒瀆撓。爲罪滋大。伏乞天地父母。察臣前後懇辭。非有毫分假飾。特許刊汰臣所帶職名。收回召命。仍降威罰。俾公器重而私分安焉。答曰。省疏具悉。惟天惟祖宗。眷佑我邦家。涓玆吉辰。冊禮順成。萬年國本之所鞏固。八域民望之所顒仰。豈但予一人之慶也。況今我元良。姿表克嶷。智思漸開。此時輔導之責。不容少緩。而其所輔導之者。丕惟在書筵官。是官之設。豈亶使然哉。將欲責之以養正之功也。爾以乃祖之孫。首膺其選。延頸之忱。必信他人。當此兩坊肇開。群僚咸備之日。爾何不幡然造朝。周旋离明之筵。出入銅龍之班手。爾若念及於此。想不待多誥。爾須卽起登道。以副如渴之望。此批答。卽爲下諭。
정조 8년
甲辰八月初四日午時。上御重熙堂。藥房三提調。持湯劑。請對入侍時。藥房都提調徐命善。提調徐有隣。副提調李敬養。檢校待敎尹行任。假注書李敬五。記注官金健修。記事官金鳳顯。醫官康命吉。以次進伏訖。命善等進前曰。近日日氣不調。聖體調攝。若何。上曰。近因日氣不好。氣甚不平。又有汗氣而不甚大段矣。命善曰。醫官待令。診候。何如。上曰。依。命吉。進前診候訖。奏曰。以脈候觀之。膈痰姑未快解矣。上命書榻敎曰。進御藿香正氣散停止。芎芷香蘇散一貼煎入。又命書榻敎曰。進御橘薑茶一貼煎入。命善曰。明日入診後。更爲議藥。似好矣。上曰。依。命善曰。議藥同參李喜仁。雖除外任。旣有李梃楫之例。仍屬本廳。循次入直事。分付。何如。上曰。依爲之。出擧條命善曰。向來夏賊之凶言。此實窮天地亘萬古所未有之變怪。尙今思之。心骨俱寒。雖嚼屍萬段。未足以少洩此憤。今番風雨。洗滌癘氣。亦可見天心之不偶然矣。第其窮凶情節。尙未窮覈。鞫體之疎漏。輿情之拂鬱。實不成說矣。上曰。自有天地生民以來。所未聞所未見之凶逆。世變層生。倫紀掃地。寤寐思之。寧欲無言。至若門客傔屬之盡爲査櫛。予意有不然者。此賊之凶肚逆腸。雖其親屬。亦或有不知者。今若以出入其門。一竝歸之於知情之科。則國法反有不廣之嫌。各司吏胥中。設或有此賊之傔屬。其中亦不無親疎之別。但擇其最親密者去之。宜矣。敬養曰。龜柱處分傳敎。尙在院中。臣等萬無頒布之理。伏乞收還焉。上曰。予豈無商量而然。畢竟自至頒布矣。上曰。嶺東穡事。不至慘歉云。然則僅甦之民。得無顚連之憂否。命善曰。向來所聞。不無深慮。近聞大勝於初料云。誠爲萬幸矣。有隣曰。聞道伯所傳。比之夏間所見。快得免歉。而嶺西則大登云矣。有隣曰。本廳郞廳李漵。除拜司禦。已逾月矣。實職兼帶。雖有前例。而均廳方有擧行之事。職務終涉相妨。司禦之任。所當請改。而係是陪衛之職。有不敢擅便。何以爲之。敢稟。上曰。本職改差。可也。出擧條上曰。政官牌招開政。出榻敎仍命退。諸臣以次退出。
정조 8년
甲辰八月初四日酉時。上御重熙堂。坐直承旨入侍時。行都承旨李敬養。假注書金孝建。記事官金鳳顯尹行任。以次進伏訖。上曰。承旨前望持入。賤臣承命出。持望單以入。上命書兩司箚批及玉堂箚子批答訖。命書傳敎曰。違牌承旨竝許遞。與未差之代。前望單子入之。待下批。牌招推移入直。命退。承史以次退出。
정조 8년
行都承旨未差。行左承旨徐有防坐。右承旨柳誼坐。左副承旨未差。右副承旨趙尙鎭坐直。同副承旨權坐直。注書二員未差。假注書李敬五仕金孝建仕直。事變假注書任希鐸仕。
정조 8년
柳誼啓曰。卽者校理李延伋。修撰李東稷。謂有情勢。陳疏經出。原疏纔已退却矣。所當直捧禁推傳旨。而此與無端經出有異。推考警責。仍卽牌招入直。何如。傳曰。允。
정조 8년
柳誼啓曰。禁衛營將官來言。今日本營軍兵。日次私習云矣。敢啓。傳曰。知道。
정조 8년
柳誼啓曰。御營廳將官來言。今日本廳軍兵。日次私習云矣。敢啓。傳曰。知道。
정조 8년
傳于徐有防曰。都提調提調。入侍。
정조 8년
吏曹口傳政事。以李文源爲兵曹參判。金履正爲參知。
정조 8년
傳于趙尙鎭曰。左承旨入侍。
정조 8년
以校理李延伋。修撰李東稷牌不進罷職傳旨。傳于徐有防曰。只推。
정조 8년
傳于趙尙鎭曰。新除授承旨。待下批牌招察任。
정조 8년
傳于柳誼曰。承旨房仍。戶刑換房。
정조 8년
傳于趙尙鎭曰。同副承旨入侍。
정조 8년
傳于權曰。畫員金喜成。別無手使。先朝特命別看役差下。至于己卯冊禮日。亦以別看役擧行。其子兄弟兩人。先朝。亦命差備。長時待令。丙申以後。亦令差備待令。而皆已作故。喜成子若孫間。如有畫員隨行者。今番上號都監。使用固好。以此意。令都提擧知悉。訪問。明朝草記。畫員張麟慶。以念舊之意。特命差備待令。況金德成許礛乎。此兩人。景慕宮冊印役事。使之應役。此蓋景慕宮差備待令畫員故耳。問于渠輩。可以知之。亦令都提擧知悉。
정조 8년
徐有防。以禮曹言啓曰。卽接永陵參奉牒呈。則本陵兩位陵上莎草。自六月以後。微有枯損之漸。而潦雨連仍。轉益腐傷。兩位陵上封築。上下傍邊。均有損縮處。而腐莎生莎。殆居其半。某處方位及長廣尺數。無以指的枚報云。莫重陵上莎草。旣如是有頉。則奉審修改之節。不容少緩。政府以下。依例卽爲進去。奉審後稟處。何如。傳曰。右承旨。馳詣永陵。奉審以來。
정조 8년
徐有防。以宗廟都提調意啓曰。向前守僕朱景文。還屬本署時。旣是加出故。來頭有闕勿補事下敎矣。今此守僕宋仁壽除汰代。依下敎有闕勿補之意。敢啓。傳曰。知道。
정조 8년
權。以上號都監都提調意啓曰。都監各房。已爲始役。嘉善尹東瑀。長連縣監具善德。草芝僉使姜世重。依前例別定看役。何如。傳曰。二人。足可看役。只以尹東瑀具善德待令。可也。
정조 8년
權。以摠戎廳言啓曰。本廳中軍李廷壽。身病猝重。勢難察任。改差。何如。傳曰。允。
정조 8년
權。以刑曹言啓曰。今番赦文傳敎。頒布。各道時。全羅道珍山郡徒三年定配罪人李奎景。方在臺啓中。不得擧行之意。已爲草記。而更考本曹徒流案。則出陸減等罪人南平崔潭。長城朴宗性。俱是湖西營獄罪人。則與奎景。旣無異同。至於防畓崔光泰。錦山金天欽。亦有臺啓。所當竝不擧論。而矇未覺察。混同知委於放送秩。今方星火。分付該道。使之勿爲擧行。而臣則惶恐待罪之意。敢啓。傳曰。知道。不待批下。徑先知委。已難免疎率。而且與元不擧論有異。渠輩認爲蒙放。旋又仍置。則是因卿昏謬。使渠輩。未免有齎冤之歎。卿之擧措。極爲駭然矣。
정조 8년
大司憲蔡弘履。執義金履厚。司諫洪周萬。掌令盧瑞國李鼎運。持平愼師稷洪克浩。獻納李思祚。正言李庚運申馥啓曰。臣等義重沐浴。連日瀆擾。而未蒙召接。面陳無路。聯箚齊籲。冀回天聽矣。承宣。以不以所懷直呈箚子。至有問備之請。臣等初未諳規例。又不待承批。徑歸私次。壞損臺體。已無可論。而況諸承宣。緣臣等失措。引罪蒙遞。則臣等所失。較諸承宣。尤有重焉。以此以彼。其何敢一刻冒居於臺次乎。請命遞斥臣等之職。答曰。勿辭。權啓曰。兩司諸臺。再啓煩瀆。退待勿論矣。傳曰。知道。
정조 8년
兵曹判書李在協疏曰。伏以。天休滋至。日辰吉良。我聖上親臨法殿。冊我東宮邸下。禮儀孔備。邦本永鞏。岐嶷之容。已著非常之表。貽燕之謨。益膺無憂之慶。於萬年無疆之休。自今伊始。八域含生。莫不歡欣蹈舞。臣於是時。猥承執役之任。獲覩曠世之典。榮已至矣。寵已極矣。獲免罪戾。亦云爲幸。而迺大禮順成之日。特推飾喜之念。混被陞秩之恩。卽地祗肅。班聯動色。前席恩言。提及先臣。咫尺承聆。感涕交逬。臣是何人。得此異數。惝悅感激。無地措躬。噫。臣本蹤跡疎賤。而惟殿下親近之。姿性儱侗。而惟殿下拂拭之。昨年晉一資。今年晉一資。冥升不已。滾到崇班。不衷之愧。履滿之懼。如集于木。食息靡弛。至若中權隆寄。尤非如臣空疎。所可僥冒。而含恩畏義。副急暫膺。只以捱過大政。爲瓜熟之限矣。適値邦慶之在前。不免乍入而旋出。仍廁監董之列。粗效奔走之忱。雖緣事會之輳泊。實慙廉義之弁髦。今則慶禮已過。庶幾私懇獲伸。而遽蒙罔功之賞。濫叨非分之秩。未效循墻之誠。徒貽媒寵之譏。私心恧蹙。若無所容。玆敢略暴肝膈之懇。仰瀆崇嚴之聽。伏乞聖慈。俯垂矜諒。亟命收還臣新授資級。以重賞典。仍令遞解臣本兵重任。以安賤分。不勝幸甚。答曰。省疏具悉。卿其勿辭行公。
정조 8년
行副司直金履素疏曰。伏以。日吉辰良。王世子邸下冊禮順成。此誠吾東方億萬年無疆之休。歡欣慶忭。擧國同情。況如賤臣者。猥以微賤之蹤。獲逢千一之運。廁跡於行禮之地。奉命於發冊之際。仰瞻天顔之喜。仍近离明之光。榮已極矣。願亦畢矣。歸對家人。只有蹈舞之悃。不意罔功之賞。迺在禮成之日。在臣私分。非不赫然光寵。而臣之前後叨竊。已極僥濫。非以臣故。蓋出於我聖上追念先故之至意。臣雖居常感泣。圖報無地。而俯循微分。實有臨淵集木之懼。況此崇班峻秩。節次推排。有若平步者。豈臣夢寐之攸及哉。賀儀在卽。參班是急。不得不章皇出肅。而因仍蹲冒。有妨廉義。玆敢短章仰瀆。伏乞聖慈。念名器之至重。察臣言之非飾。亟命收還。臣新授資級。公私不勝幸甚。答曰。省疏具悉。卿其勿辭行公。
정조 8년
戶曹判書鄭一祥疏曰。伏以。惟天惟祖宗。篤棐眷佑。日吉辰良。春宮邸下冊禮順成。滿庭臣僚。延頸跂足。莫不歡欣蹈舞。而臣之無似。猥膺敦匠之役。快覩岐嶷之表。攢手忭祝。實倍於人。迺於前席。有都監諸堂加資之命。而臣亦與焉。恩出格外。榮動班中。臣誠不勝惶汗之至。噫。幸値曠古邦慶。至蒙稀有賞典。在臣身豈非至榮。而有事祗役。臣分當然。罔功濫賞。古人攸戒。竭蹶肅命。雖伸義分。因仍冒受。尤增悚恧。伏乞聖慈。特垂體諒。收還臣新授資級。使公器重而私分安。千萬幸甚。答曰。省疏具悉。卿其勿辭行公。